cyanic-selkie/wikianc huggingface dataset:
Գեորգի Կանդելակի
Պրոֆեսիոնալ կարիերա
Այդ աշխարհի առաջնությունից հետո Գեորգին ավարտեց իր կարիերան սիրողական ռինգում և անցում կատարեց պրոֆեսիոնալի։ 1998 թվականից Կանդելակին սկսեց մասնակցել Մեծ Բրիտանիայում, ԱՄՆ-ում, Ռուսաստանում տեղի ունեցող պրոֆեսիոնալ վարկանշային մրցաշարերի։ Պրոֆեսիոնալ ռինգում Գեորգին 24 մարտ ունեցավ, որոնցից 18-ը հաղթեց նոքաութով։ 2001 թվականի դեկտեմբերին, աչքի լուրջ տրավմայի պատճառով Գեորգի Կանդելակին ստիպված է լինում հրաժարվել իր հետագա սպորտային պլաններից ու վերադառնալ Վրաստան։ 2002 թվականի դեկտեմբերի 21-ին նա Սանկտ Պետերբուրգում քսանռաունդանոց մարտ է ունենում Ալեքսանդր Վասիլյեվի հետ WBU (World Boxing Union) վարկածով գերծանր քաշային կարգի աշխարհի չեմպիոնի տիտղոսի համար։ Այդ մարտի ընթացքում Գեորգին խորացնում է աչքի վնասվածքը։ Արդյունքում ստւպված է լինում մեկնել Գերմանիա՝ շտապ վիրահատության համար։ Դրանից հետո բժիշկներն արգելում են Կանդելակիին զբաղվել բոքսով։ Սակայն, 2003 թվականի հոկտեմբերի 17-ին նա մենամարտում է Ալեքսեյ Օսոկինի (հանդես էր գալիս Ռիհարդ Շտայգեր մականունով) դեմ՝ աշխարհի չեմպիոնի գոտու պաշտպանության համար, և նոքաութով հաղթանակում։ Այդ մենամարտը վերջինն էր Կանդելակիի սպորտային կարիերայում, և 2004 թվականին նա վերադարձրեց չեմպիոնական գոտին։
Քաղաքական կարիերա
Առաջին քաղաքական գործիչը, ում հետ մտերմացել է Գեորգի Կանդելակին, Աջարիայի ղեկավար Ասլան Աբաշիձեն էր։ Նա էր կազմակերպել Բաթում քաղաքում տեղի ունեցած մենամարտը Քիմուել Օդումի հետ։ Հաղթանակից հետո Գեորգին հանդիպում ունեցավ Ասլան Աբաշիձեի հետ և նրան նվիրեց իր առաջին ձեռնոցները, որոնցով նոքաութի էր ենթարկել իր հակառակորդին
Երբ 2002 թվականին Գեորգին վերադաձնում էր Վրաստան, նրան առաջարկեցին դառնալ «Հանուն նոր Վրաստանի» քաղաքական կուսակցության անդամ։ Նուն ժամանակահատվածում Կանդելակին ընտրվել էր Վրաստանի բռնցքամարտի ֆեդերացիայի նախագահ։ 2003 թվականին պետք է անցկացվեին խորհրդարանային ընտրություններ, և Կանդելակին նախընտրական մրցավազքի գլխավոր դեմքերից էր։ Քվեարկության արդյունքում «Հանուն նոր Վրաստանի» կուսակցությունը զբաղեցնում է առաջին հորիզոնականը, և Կանդելակին պետք է ստանար իր տեղը խորհրդարանում, բայց դրան խանգարեց «Վարդերի հեղափոխությունը»։
Արտաքին հղումներ
Կատեգորիա:Վրացի բռնցքամարտիկներ
Ալեքսանդրա Սնեժկո-Բլոցկայա
Ալեքսանդրա Գավրիլովնա Սնեժկո-Բլոցկայա (Александра Гавриловна Снежко-Блоцкая, ), խորհրդային ռեժիսոր-մուլտիպլիկատոր։ Հայտնի է հեղինակային հեքիաթների ու աշխարհի ժողովուրդների բանահյուսական երկերի բազմաթիվ էկրանավորումներով։
Կենսագրություն
Ալեքսանդրա Սնեժկո-Բլոցկայան ծնվել է 1909 թվականի փետրվարի 21-ին Վոլչանսկում (ներկայում՝ Ուկրաինայի Խարկովի մարզում), ինժեներ-երկաթուղագործ Գավրիիլ Նիկոլաևիչ Սնեժկո-Բլոցկու ընտանիքում։ Հայրը վաղ է մահացել, և Ալեքսանդրան դաստիարակվել է ավագ քրոջ՝ Լիդիա Գավրիլովնայի ու նրա ամուսնու՝ Յան Ստանիսլավովիչ Օլշամովսկու ընտանիքում։
Շուտով Ալեքսանդրան ու նրա խնամակալները տեղափոխվել են Ռյազանի նահանգի Շատուրա քաղաք (ներկայում՝ Մոսկվայի մարզում)։ Այնտեղ նա ավարտել է յոթամյա դպրոցը՝ զուգահեռաբար աշխատելով որպես գրադարանավարի օգնական տեղի ակումբում։ Ըստ դստեր խոսքերի՝ հենց այդ ժամանակ է նրա մեջ սեր արթնացել դեպի հեքիաթները, որոնք նա հավաքել ու էկրանավորել է իր ամբողջ կյանքի ընթացքում ։
Սովորել է Ճարտարապետա-շինարարական ինստիտուտին առընթեր գեղանկարչության ստուդիայում՝ Իվան Ռերբերգի մոտ, Գեղանկարչության ու գրաֆիկայի կենտրոնական ստուդիայում՝ Իլյա Մաշկովի մոտ ։
1932 թվականին աշխատանքի է ընդունվել «Союзкинохроника» կինոամսագրում որպես նկարիչ-ձևավորող։ 1934 թվականին ընդունվել է «Межрабпомфильм» ստուդիայի նկարված կինոյի արտադրամաս, մասնակցել ռեժիսորներ Վլադիմիր Սուտեևի և Դմիտրի Բաբիչենկոյի ֆիլմերի ստեղծմանը որպես նկարիչ-մուլտիպլիկատոր։ 1936 թվականից աշխատել է «Սոյուզմուլտֆիլմ» ստուդիայում որպես օգանական և երկրորդ ռեժիսոր Իվան Իվանով-Վանոյի, Միխայիլ Ցեխանովսկու, Ալեքսանդր Եվմենենկոյի և այլոց խմբերում ։
Վլադիմիր Պոլկովնիկովի հետ միասին բեմադրել է «Նարնջագույն վզիկ» և «Կախարդված տղան» մուլտֆիլմերը։ 1956 թվականից աշխատել է ինքնուրույն։
Ալեքսանդրա Սնեժկո-Բլոցկայային մեծ ճանաչում են բերել աշխարհի ժողովուրդների առասպելների ու հեքիաթների էկրանավորումները, մասնավորապես հին հունական դիցաբանության մոտիվներով ստեղծված հինգ մուլտֆիլմերի շարքը, ինչպես նաև Ալեքսանդր Պուշկինի, Ռեդյարդ Կիպլինգի, Արկադի Գայդարի, Սելմա Լագերլյոֆի հեքիաթների էկրանավորումները ։
Ալեքսանդրա Սնեժկո-Բլոցկայան մահացել է 1980 թվականի դեկտեմբերի 29-ին, թաղված է Մոսկվայի մարզի Ժելեզնոդորոժնի քաղաքի Ֆենինյան գերեզմանատանը ։
Արտաքին հղումներ
Կատեգորիա:Ռուս մուլտիպլիկատորներ Կատեգորիա:Խորհրդային մուլտիպլիկատորներ Կատեգորիա:20-րդ դարի մուլտիպլիկատորներ Կատեգորիա:Խորհրդային կինոռեժիսորներ
Մեդեր (Բավարիա)
Մեդեր (Meeder), կոմունա Գերմանիայում՝ Բավարիա դաշնային նահանգում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2011 թվականի տվյալների կազմում է 3859 մարդ։ Զբաղեցնում է 79,59 կմ² տարածք ։ Փոստային ինդեքս՝ 96484։ Հեռախոսային կոդը +49 9566։
Կոմունան ստորաբաժանվում է 15 գյուղական շրջանների։
Ծանոթագրություններ
Կատեգորիա:Գերմանիայի քաղաքներ
Իգնոբելյան մրցանակ
Իգնոբելյան մրցանակներ (կամ Շնոբելյան, կամ Հականոբելյան) մրցանակներ, շնորհվում են այն «նվաճումների համար, որոնք սկզբում ստիպում են ծիծաղել, իսկ այնուհետև՝ մտածել» ։ Թվով տասը Իգնոբելյան մրցանակները բաշխվում են ամեն տարի հոկտեմբերի սկզբին` այն ժամանակ, երբ հայտարարվում են իսկական Նոբելյան մրցանակակիրների անունները։ Այս մրցանակը հիմնվել է 1991 թվականին Մարկ Աբրահամսի և «Արտակարգ հետազոտությունների տարեգիրք» ամսագրի կողմից և շնորհվում է արտասովոր և սրամիտ հետազոտությունների համար, որպեսզի լայն հանրության ուշադրությունը գրավեն և հետաքրքրություն խթանեն դեպի գիտությունը, բժշկությունը և տեխնոլոգիաները։
Անվանման ծագում
Մրցանակի անվանումը եկել է Ig Nobel Prize անվանումից, որի բառախաղի միջոցով (ignoble - «ամոթալի») ստեղծվել է ծաղրական էֆեկտ։ Ռուսերեն տարբերակում անվանումը նույնպես թարգմանվում է բառախաղի միջոցով՝ Ծաղրային Նոբելյան մրցանակ («Шуточная нобелевская премия»)։ Այն իր հերթին հղում է մեծ քթի (шнобель - большой нос), քանի որ հենց այդ մրցանակն է շնորհվում մրցանակակիրներին և կապված է գիտնականի ծաղրական կերպարի հետ։ Հայերեն ավելի լայն տարածում է ստացել Իգնոբելյան մրցանակ կամ Հականոբելյան տարբերակը։
Մրցանակաբաշխություն
Ամեն տարի Նոբելյան մրցանակի դափնեկիրները՝ մեծ ակնոցներով, արհեստական քթերով և ֆեսերով գալիս են շնորհնելու մրցանակները։ Հարվարդի համալսարանի դահլիճներից մեկում, որտեղ անցկացվում է այս արարողությունը, թռչում են թղթե ինքնաթիռներ։ Մրցանակակիրների ուղերձի ժամանակը սահմանափակված է 60 վայրկյանով, այլապես նրանց կանգնեցնում է մի աղջիկ, որը բարակ ձայնով բացականչում է. «Խնդրում եմ, վերջ տվե՛ք, ձանձրանում եմ» ։ Մրցանակակիրներին շնորհում են, օրինակ, ֆոլգայից պատրաստված մեդալ կամ չխկչխկացնող ծնոտներ, ինչպես նաև մրցանակի վկայական, որը ստորագրված է երեք Նոբելյան մրցանակակիրների կողմից։
Մրցանակաբաշխությունը հեռարձակվում է ամերիկյան հեռուստալիքներով և ռադիոյով մի քանի լեզվով։ Այն կարելի է նաև դիտել ուղիղ եթերում մրցանակի պաշտոնական կայքում։ Մրցանակաբաշխությունից մի քանի օր անց Մասաչուսեթսի տեխնոլոգիական ինստիտուտում մրցանակակիրները կարող են դասախոսություն կարդալ՝ բացատրելով իրենց հետազոտությունները և նրանց նշանակությունը։
Գրականություն
Կատեգորիա:Գիտություն Կատեգորիա:Մրցանակներ Կատեգորիա:Հարվարդի համալսարան Կատեգորիա:Հումոր
Յատվա
Յատվա (Ятва), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Բելայա գետի ձախ ափից 1300 կմ հեռավորության վրա։ Գետի երկարությունը կազմում է 20 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Բելայա ավազանային շրջանին, գետի ջրատնտեսային տեղամասը՝ Բելայի, գետը ենթաավազան չունի, գետի գետային ավազանը Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Մարսի մեծ ուղեղը
«Մարսի մեծ ուղեղը» (The Master Mind of Mars), Էդգար Ռայս Բերոուզի «Բարսումյան շարքի» վեցերորդ վեպը։ Վեպը գրվել է 1927 թվականին։ Վեպի առաջին հրապարակումը կայացել է «Amazing Stories Annual» ամսագրի առաջին և միակ համարում՝ 1927 թվականի հուլիսի 15-ին։ Վեպի հեղինակային անվանումը եղել է «Հրաշալի արկածներ Մարսի վրա» (անգլ. «A Weird Adventure on Mars») և «Վադ Վարոն Բարսումից» (անգլ. «Vad Varo of Barsoom»)։ Առաջին գրքային հրատարակությունը լույս է տեսել 1928 թվականի մարտին Մակլերգի հրատարակչությունում։
Հրատարակման պատմություն
Բերոուզը ի վիճակի չէր վաճառել իր վեպը սովորական ամսագրերին։ Այդ պատճառով Բերոուզը ստիպված էր փնտրել նոր ամսագիր։ Նա վեպի համար ստացավ 1250 դոլար գումար՝ մեկ երրորդն այն գումարից, որը նա վաստակում էր նախորդ վեպերի հրատարակման համար «Argosy All-Story» ամսագրից։ Վեպի վերջնական անվանումն առաջարկել է «Amazing Stories Annual» ամսագրի խմբագիր Հյուգո Գերնբակը։
Սյուժե
Վեպը գրված է նոր կերպարի անունից՝ Ուլիս Պակստոնի, որը Բարոուլի գրքերի մեծ երկրպագուն էր։ Մահանալով Ֆլանդրիայում՝ Առաջին Համաշխարհային պատերազմի ռազմաճակատում, նա հայտնվում է Մարսի վրա և հաղորդագրություն է ուղարկում ռադիոյով դեպի Երկիր։ Այդ հաղորդագրությունը ընդունվում է Ջեյսոն Գրիդլիի կողմից Պելյուսիդարում և հրատարակվում է Էդգար Ռայս Բերոուզի կողմից։
Բովանդակություն
Վեպը բաղկացած է նախաբանից և տասնչորս գլուխներից ։
Ալ-Յաբրուդի գավառ
Ալ-Յաբրուդի գավառը բաղկացած է 2 շրջաններից՝
Ծանոթագրություններ
Կատեգորիա:Ալ-Յաբրուդի գավառ Կատեգորիա:Սիրիայի գավառներ
Յարոշ-Էլգա
Յարոշ-Էլգա (Ярош-Елга), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Մեծ Իկ գետի ձախ ափից 55 կմ հեռավորության վրա։ Գետի երկարությունը կազմում է 17 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Այ գետի ավազանային շրջանին, գետը ջրատնտեսային տեղամաս չունի, գետի ենթաավազանը Բելայա, գետի գետային ավազանը Կամա ։
Ծանոթագրություններ
Կատեգորիա:Ռուսաստանի գետեր
Ռեստավրացիա
Ռեստավրացիա ( - վերականգնում), Ֆրանսիայում Բուրբոնների (որոնք գահազրկվել էին 13-րդ դարի վերջին՝ Ֆրանսիական բուրժուական մեծ հեղափոխության հետևանքով) երկրորդ կառավարման ժամանակաշրջանը։
Ռեստավրացիայի ժամանակաշրջան, իրարից անջատված Հարյուր օրով (Նապոլեոն Բոնապարտի երկրորդ կառավարման ժամանակաշրջանը)։ Ռեստավրացիայի վարչակարգը, որն արտահայտել է հիմնականում ազնվականների և կղերականության շահերը, տապալվել է 1830 թվականի հուլիսին։
Արտաքին հղումներ
Կատեգորիա:Ռեստավրացիա
Տոկիոյի դատավարություն
Հեռավոր Արևելքի միջազգային ռազմական տրիբունալի (հիմնադրված 1946 թվականի հունվարի 19-ին՝ ԱՄՆ–ի, Չինաստանի, Մեծ Բրիտանիայի, Ավստրալիայի, Կանադայի, Ֆրանսիայի, Նիդերլանդների, Նոր Զելանդիայի, Հնդկաստանի, Ֆիլիպինների և Խորհրդային Միության կողմից) դատին էր հանձնվել 28 անձ, այդ թվում՝ 4 նախկին վարչապետ (Տոձիո, Հիրանումա, Հիրոտա, Կոյսո), 11 նախկին նախարար (Արակի, Հաթա, Հոսինո, Իտագակի, Կայյա, Կիդո, Սիմադա, Սուձուկի, Տոգո, Սիգեմիցու, Մինամի), 2 դեսպան (Օսիմա, Աիրատորի), բարձրագույն հրամանատարության 8 ներկայացուցիչ (Դոիհարա, Կիմուրա, Մուտո, Օկա, Սատո, Ումեձու, Մացուի, Հաշիմոտո)։ Մեղադրյալներին տրամադրված էին պաշտպանության հնարավորություններ, յուրաքանչյուրն ուներ մի քանի փաստաբան։ Դատավարության ընթացքում կայացել է 818 դռնբաց դատական նիստ, հարցաքննվել 1194 վկա, ընդունվել 4356 փաստաթղթային ապացույց։ Բոլոր ամբաստանյալների մեղքը հաստատվել Է։ Տրիբունալի դատավճռով Տոձիոն, Իտագակին, Հիրոտան, Մացուին, Դոիհարան, Կիմուրան և Մուտոն դատապարտվեցին մահապատժի՝ կախաղանի միջոցով, 16 մարդ դատապարտվեց ցմահ ազատազրկման (այդ թվում՝ Կոյսոն, Իփրանուման, Արակին, Ումեձուն), Տոգոն՝ 20, Աիգեմիցուն՝ 7 տարվա բանտարկության։ Դատավարության ընթացքում արտաքին գործերի նախկին նախարար Մացուոկայի և ծովակալ Նագանոյի մահվան հետևանքով գործը նրանց մասով կարճվեց, իսկ հոգեկան հիվանդություններով տառապող Օկավայի մասով՝ կասեցվեց։
Կատեգորիա:Երկրորդ համաշխարհային պատերազմ Կատեգորիա:Միջազգային քրեական իրավունք Կատեգորիա:Մարդկության դեմ ուղղված հանցագործություններ Կատեգորիա:Միջազգային դատական մարմիններ
Մագդա Սաբո
Մագդա Սաբո (Szabó Magda, 5 հոկտեմբերի, 1917, Դեբրեցեն — 19 նոյեմբերի, 2007, Կերեպեշ), հունգարացի գրող ։
Կենսագրություն
Մագդա Սաբոն ծնվել է 1917 թվականի հոկտեմբերի 5-ին Դեբրեցենում։ 1940 թվականին ավարտել է Դեբրեցենի Լայոշ Կոշութի համալսարանը (որ ստեղծվել էր XVI դարի կալվինական քոլեջի հիման վրա)՝ ստանալով լատիներենի ու հունգարերենի դասատուի դիպլոմ։ Որպես ուսուցիչ աշխատել է իգական դպրոցում։ 1945-1949 թվականներին ծառայել է Կրոնի ու կրթության նախարարությունում։
Իր գրական գործունեության սկզբում Մագդա Սաբոն գրել է բանաստեղծություններ («Անմեղ գառ», 1947, «Վերադառնալ մարդու մոտ», 1949)։ Ընդգրկվել է «Նորալուսին» ամսագրի շուրջը համախմբված գրողների խմբում (Յանոշ Պիլինսկի, Գեզա Օտլիկ, Իվան Մանդի, Ագնեշ Նեմեշ Նադ)։ Նրանք հումանիստական տեսանկյունից գրողի գործն ըմբռնում էին որպես անձնական բարոյական պատասխանատվություն ու տոտալիտարիզմին դեմ հոգևոր պայքարի ձև։ Նրանք բոլորը ներկայում ճանաչվել են որպես XX դարի հունգարական գրականության դասականներ։ 1949 թվականին Մագդա Սաբոն արժանացավ Ֆերենց Բաումհարտենի մրցանակի, որ ամենահեղինակավոր գրական մրցանակն է Հունգարիայում, սակայն քաղաքական պատճառներով մրցանակը չեղյալ համարվեց իշխանությունների կողմից, իսկ Մագդա Սաբոն ազատվեց աշխատանքից ու հեռացվեց նախարարությունից։ Մինչ 1958 թվականը նրա ստեղծագործությունները չեն տպագրվել, սակայն նա 1950-1959 թվականներին կարողացել է դասավանդել դպրոցում (նրա ամուսինը զրկվել էր աշխատանքից)։ Այդ ժամանակ նա չափածոյից անցել է արձակի՝ գրելով հիմնականում վեպեր։ Հեղինակել է նաև մի քանի դրամաներ, պատմվածքների գրքեր (այդ թվում նաև երեխաների համար), էսսեներ, թարգմանություններ է կատարել անգլերենից (Վիլյամ Շեքսպիր, Ջոն Գոլսուորսի)։
2003 թվականին «Դուռ» վեպի համար արժանացել է Ֆեմինա մրցանակի։
Մագդա Սաբոն մահացել է 2007 թվականի նոյեմբերի 19-ին Կերեպեշում։
Ճանաչում
Մագդա Սաբոն Հունգարիայի ամենաճանաչված, հեղինակավոր ու ամենաշատ թարգմանվող գրողներից է։ Արժանացել է Աթիլլա Յոժեֆի անվան մրցանակի (1959), Կոշութի անվան մրցանակի (1978), Բուդապեշտ քաղաքի Pro Urbe մրցանակի (1983), Տիբոր Դերիի մրցանակի (1996) և Ագնեշ Նեմեշ Նադի մրցանակի (2000)։ «Դուռ» վեպն արժանացել է Բետց միության մրցանակի (ԱՄՆ, 1993) և ֆրանսիական «Ֆեմինա» մրցանակի (2003)՝ ճանաչվելով արտասահմանյան հեղինակի լավագույն վեպ։ «Մեծ գիրք» ազգային վիճակագրության տվյալներով (2005)՝ Սաբոյի՝ պատանիների համար նախատեսված «Աբիգայլ» վեպը զբաղեցրել է վեցերորդ տեղը Հունգարիայում առավել մեծ ժողովրդականություն վայելող հարյուր վեպերի շարքում (այդ ցանկում ընդգրկվել են նաև «Էլիզային», «Հնաոճ պատմություն» և «Դուռ» վեպերը)։ Եղել է Հունգարիայի արվեստների ակադեմայի, Եվրոպայի արվեստի և գրականության ակադեմիայի անդամ, արժանացել է Դեբրեցենի պատվավոր քաղաքացու կոչման։ Նրա գրքերը թարգմանվել են անգլերեն, ֆրանսերեն, գերմաներեն, իտալերեն, իսպաներեն, կատալոներեն, հոլանդերեն, ֆիններեն, լեհերեն, չեխերեն, սլովեներեն, ճապոներեն և այլ լեզուներով։
Արտաքին հղումներ
Կատեգորիա:Հունգարացի գրողներ Կատեգորիա:Հունգարացի բանաստեղծներ Կատեգորիա:Կոշութի մրցանակի դափնեկիրներ Կատեգորիա:Գրողներ այբբենական կարգով Կատեգորիա:Ֆեմինա մրցանակի դափնեկիրներ Կատեգորիա:Հունգարացի մանկագիրներ Կատեգորիա:20-րդ դարի բանաստեղծներ Կատեգորիա:20-րդ դարի վիպասաններ Կատեգորիա:20-րդ դարի կին գրողներ Կատեգորիա:Կին մանկագիրներ Կատեգորիա:Հունգարացի թարգմանիչներ Կատեգորիա:Բանաստեղծներ այբբենական կարգով
Հարյանա
Հարյանա, նահանգ հյուսիսարևմտյան Հնդկաստանում։ Կազմավորվել է 1966 թվականին, Փենջաբ նահանգի հարավային շրջաններից, որտեղ բնակչությունը խոսում է հինդու լեզուներով։ Տարածությունը 44 հազար կմ² է, բնակչությունը՝ 11 միլիոն (1975 թվականին), վարչական կենտրոնը՝ Չանդիգարհ։ Գտնվում է Ինդոս-Գանգեսյան դաշտավայրում։ Տնտեսությունն ունի ագրարային բնույթ։ Ցանքատարածությունների 40%-ը ոռոգվում է։ Մշակում են ցորեն, գարի, կորեկ, ընդեղեն, բամբակենի, շաքարեղեգ, յուղատուներ (գետնընկույզ և այլն)։ Զբաղվում են ցեղական խոշոր եղջերավոր անասնապահությամբ։ Արդյունաբերության հիմնական ճյուղերն են բամբակեղենի, սննդի (հիմնականում շաքարի), ապակու, թղթի արտադրությունը։ Կա տրակտորի գործարան։
Ադամ Ուեսթ
Ադամ Ուեսթ (Adam West, ), ամերիկացի կինոդերասան, որն առավել հայտնի է 1960-ական թվականիններին Բեթմենի դերով, որը խաղացել է համանուն հեռուստասերիալում ։ 2000 թվականից նա հնչյունավորել է «Գրիֆինների ընտանիքը» մուլտսերիալի քաղաքապետ Ադամ Վեսթի դերը. այս կերպարը նրա ծաղրանկարների տարբերակն է ։
Վաղ տարիներ
Ադամ Ուեսթի իսկական անունը Ուիլյամ Ուեսթ Անդերսոն է։ Նա ծնվել է Վաշինգտոն նահանգի Ուոլլա-Ուոլլա քաղաքում՝ Օթթո Ուեսթ Անդերսոնի և Օդրի Սթիրի ընտանիքում ։ Նա մանկուց եղել է կոմիքսների սիրահար, իսկ Բեթմենը եղել է իր սիրած հերոսներից մեկը։ Դեռահասության տարիքում Ադամը իր եղբայր Ջոնի և մոր հետ, որը երկու անգամ ամուսնացել է, տեղափոխվել է Սիեթլ, որտեղ նա գնացել է Լեյքսայդի մասնավոր դպրոց։ Դպրոցն ավարտելուց հետո Ուոլլա-Ուոլլայի Ուիթմանի քոլեջում ուսումնասիրել է գրականություն և հոգեբանություն, այնուհետև ուսումը շարունակել է Սթենֆորդի համալսարանում ։
Լինելով տպավորիչ ձայնի տեր՝ Ուեսթը դեռ քոլեջում սկսել է ռադիոյում աշխատել որպես դիջեյ։ 1950-ական թվականների սկզբին նա զորակոչվել է բանակ և երկու տարի ծառայել։ Գործից ազատվելուց հետո Ուեսթը իրեն սկսել է փորձել դերասանության մեջ։ Նրա առաջին դերը անչափահաս կերպարն է «Շոու Քինի Պոպո» մանկական հեռուստատեսական ծրագրում, որը նկարահանվել է Հավայան կղզիներում։ Ժամանակի ընթացքում Ուեսթը դարձել է այս հեռուստաշոուի գլխավոր հերոսը ։
1959 թվականին՝ միջանցիկ պատկերներում մի շարք փոքր դերերից հետո, Ուեսթը ընտանիքի հետ տեղափոխվել է Հոլիվուդ, որտեղ հույս ուներ ստեղծել հաջող դերասանական կարիերա։ Իր իրական անվան փոխարեն նա սկսել է օգտագործել Ադամ Ուեսթ բեմական կեղծանունը։ Շուտով նա պայմանագիր է կնքել Warner Bros. ստուդիայի հետ։ Ուեսթի առաջին դերը խոշոր ֆիլմում «Երիտասարդ ֆիլադելֆիացիները» ֆիլմում խաղացած դերն է (գլխավոր դերերում՝ Փոլ Նյուման և Բարբարա Ռաշ)։ 1960-ականների սկզբին Ադամը հաճախ նկարահանվել է մեծ թվով վեստերն ժանրի հեռուստատեսային սերիալների էպիզոդիկ դերերում։ Այսպիսով, նա Դոք Հոլիդեյի դերը ABC ալիքով միանգամից խաղացել է երեք վեստերներում։ Ուեսթը նկարահանվել է նաև «Խուզարկուներ» ոստիկանական դրամայի 30 սերիաներում՝ գլխավոր դերը խաղալով Ռոբերտ Թեյլորի հետ։ Հետագայում նրա կարիերայում հաջորդել է Բ-կարգի ֆիլմերում գլխավոր դերերի շարքը, ինչպիսիք են «Տեմին և բժիշկը» (1963), «Ռոբինզոն Կրուզոն Մարսի վրա» (1964), «Բանդիտները գնում են» (1965) և «Չորս անորսալիները» (1965) սպագետի վեստերնը ։
Բեթմենի դերը
ABC ալիքի «Բեթմեն» նոր սերիալում Ուեսթը հայտնվել է Nesquik խմիչքի գովազդին մասնակցելու շնորհիվ։ Գովազդային հոլովակում Ջեյմս Բոնդի ոճով նա ներկայացրել է լրտեսի կերպարը։ Այս դերում Ուեսթը հանդիպել է ապագա շոուի պրոդյուսեր Ուիլյամ Դոզերին, որը նրան առաջարկել է գլխավոր՝ հանցագործության դեմ պայքարող Բեթմենի դերը։ 1966 թվականին էկրան բարձրանալուց անմիջապես հետո սերիալը հայտնի է դարձել ինչպես մանկական, այնպես էլ մեծահասակ լսարանի համար։ Այն դարձել է 1960-ականների ամերիկյան փոփ մշակույթի կարևոր մասը. նույնիսկ հոլիվուդյան դերասանները չէին հրաժարվում դրա մեջ էպիզոդիկ դերերում հայտնվելուց։ Ինքը՝ Ուեսթը, արագորեն հասել է մինչև հեռուստաաստղի կարգավիճակի։ Սակայն երրորդ եթերաշրջանին, որը սկսվել է 1968 թվականին, վարկանիշները սկսել են արագորեն նվազել, սյուժեները դարձել են միօրինակ, իսկ «Բեթմեն»-ի բնօրինակ ոճը ձանձրացրել է հանդիսատեսին։ Պրոդյուսերները փորձել են փոփոխություններ կատարել իրավիճակը շտկելու համար, մասնավորապես, Բեթմենին օգնական են տվել՝ ի դեմս Բեթհյորլի, որը պետք է ավելի շատ կանացի լսարաններ գրավեր, բայց այս ամենը չի կարողացել փրկել սերիալը ։
Բեթմենից հետո
«Բեթմեն»-ի փակվելուց հետո ինչպես և սերիալի մնացած մյուս առաջատար դերասանների, այնպես էլ Ուեսթի կարիերան սկսել է տապալվել։ Նա մի երկրորդական հեռուստասերիալից անցում էր կատարում մյուսին, նկարահանվում անցողիկ ֆիլմերում և չէր կարող գտնել իր դերը, քանի որ պրոդյուսերների կարծիքով, հանդիսատեսը չափազանց շատ էր կապվել Բեթմենի կերպարի հետ։ Չնայած 1970 թվականին Ուեսթը «Ադամանդները հավերժ են» ֆիլմում դիտարկվել է որպես Ջեյմս Բոնդի դերի թեկնածուներից մեկը, սակայն ինքն անձամբ հրաժարվել է մասնակցել, քանի որ կարծել է, որ բրիտանացի հայտնի սուպեր լրտեսը չպետք է խաղա որպես ամերիկացի ։
1970-ականների վերջին և 1980-ականների սկզբին Ուեսթը շատ է աշխատել սուպերհերոսական թեմաներով մուլտսերիալների հնչեցման վրա։ Նա նույնիսկ վերադարձել է 1977 թվականի «Բեթմենի նոր արկածները» մուլտսերիալում իր ամենահայտնի դերին, որտեղ վերամիավորվել է Բերտ Ուորդի հետ, որը խաղացել է Ռոբինի բնօրինակ սերիալում։ 1989 թվականին Բեթմենի նկատմամբ հետաքրրության նոր թռիչքը, որը հրահրվել է Թիմ Բարթոնի «Բեթմեն» չղջիկի զգեստով հերոսի արկածների մասին ֆիլմով, դրական ազդեցություն է ունեցել Ուեսթի վրա։ Չնայած ինքը՝ դերասանը, վշտացել է, որ Բարթոնը իրեն չի հրավիրել գլխավոր դերի համար։ 1991 թվականին պլանավորվել էր NBC-ով թողարկել «Լուկվել» կատակերգական սերիալը, որտեղ Ուեսթը պետք է խաղար նախկին դերասանի հեռուստատեսային խուզարկույի ինքնահավան դերը, որը որոշում է ինքնուրույն հետաքննել հանցագործությունները։ Պիլոտային շարքի նկարահանումներից հետո ալիքի ղեկավարները սերիալին «կանաչ լույս» չեն տվել ։
Անձնական կյանք
Քոլեջի չորրորդ կուրսում Ուեսթն ամուսնացել է Բիլի Լու Իյիգերի հետ։
Հավայան կղզիներ տեղափոխվելուց կարճ ժամանակ անց Ուեսթը բաժանվել է իր առաջին կնոջից և ամուսնացել տեղացի աղջկա՝ Ֆրիսբի Դոուսոնի հետ, որն ունեցել է աղջիկ՝ Ջոնելը (ծնվ. 1957 թվականին), և որդի՝ Հանթերը (ծնվ. 1958 թվականին)։ 1972 թվականին Ուեսթն ամուսնացել է երրորդ անգամ՝ Մարսելա Թագարդ Լիրի հետ։ Այս ամուսնությունից նա ունեցել է չորս երեխա ։
Արտաքին հղումներ
Կատեգորիա:Սեպտեմբերի 19 ծնունդներ Կատեգորիա:1928 ծնունդներ Կատեգորիա:Հունիսի 9 մահեր Կատեգորիա:2017 մահեր Կատեգորիա:Լոս Անջելես քաղաքում մահացածներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Լեյկոզից մահացածներ Կատեգորիա:Ամերիկացի կինոդերասաններ Կատեգորիա:Ամերիկացի կատակերգուներ Կատեգորիա:Հնչյունավորողներ Կատեգորիա:Ամերիկացի հաղորդավարներ
Համաշխարհային բանկի խումբ
Համաշխարհային բանկի խումբ (World Bank Group), հինգ կազմակերպություններ, որոնք ստեղծվել են տարբեր ժամանակներում և միավորվել են գործառութապես, կազմակերպորեն և տարածաշրջանորեն, որոնց գործունեության նպատակը ներկայումս ֆինանսական և տեխնիկական օգնություն ցուցաբերելն է զարգացող երկրներին։
Համաշխարհային բանկի խմբի մեջ մտնում են հետևյալ կազմակերպությունները․
Առաջին երկու կազմակերպությունները (ԶՎՄԲ և ԶՄԱ) ձևավորում են Համաշխարհային բանկը։
Բոլոր հինգ կազմակերպություների գլխավոր գրասենյակները տեղակայված են Վաշինգտոնում, ԱՄՆ։
Պատմություն
Կազմակերպությունները, որոնք մտնում են Համաշխարհային բանկի խմբի մեջ, ստեղծվել են տարբեր ժամանակներում Համաշխարհային բանկի կողմից ստեղծվող առաջադրանքների ընդլայնման չափերի հետ կապված։
Առաջինը ստեղծվել է Զարգացման և վերակառուցման միջազգային բանկը՝ 1944 թվականին կայացած Բրեթոն֊Վուդսի համաժողովի որոշմանը համապատասխան։ Իր գործունեությունը սկսել է 1946 թվականին, առաջին վարկը՝ 250 միլիոն դոլարի չափով, տրվել է Ֆրանսիային։ Իր գոյության սկզբում ֆինանսական օգնություն է ցուցաբերել Եվրոպայի երկրներին և Ճապոնիային Երկրորդ համաշխարհային պատերազմից հետո տնտեսության վերականգնման համար։ Ավելի ուշ ֆինանսական օգնություն ցուցաբերելու գործունեությունը ուղղվել է զարգացող երկրներին։
Միջազգային ֆինանսական կորպորացիան ստեղծվել է 1956 թվականին ուղղակիորեն մասնավոր ընկերություններին վարկեր տրամադրելու նպատակով։
Ներդրումային վեճերի կարգավորման միջազգային կենտրոնը ստեղծվել է 1966 թվականին ֆինանսական օգնություն ցուցաբերելու գործընթացում վիճելի հարցերի կարգավորման նպատակով՝ համաձայն Պետությունների և այլ երկրների մասնավոր ընկերությունների ներդրումային վեճերի կարգավորման կոնվենցիայի (Convention on the Settlement of Investment Disputes between States and Nationals of Other States)։
Ներդրումների երաշխավորման բազմակողմանի գործակալությունը ստեղծվել է 1988 թվականին առաջին հերթին քաղաքական ռիսկերի, ապա ֆինանսական օգնություն ցուցաբերելու շրջանակներում ներդրումների պաշտպանության նպատակով։
Կառավարման կազմակերպում
Համաշխարհային բանկը ստեղծվել է բաժնետիրական ընկերության սկզբունքով, որի բաժնետերերը այդ կազմակերպության 188 անդամ երկրներներն են։ Ձայների քանակը, որոնց տիրապետում են մասնակից երկրները, կախված է Բանկի կապիտալում ունեցած բաժնեմասից, որը, իր հերթին, որոշվում է համաշխարհային տնտեսության մեջ ունեցած իրենց բաժնեմասով։ Այդ բաժնետերերը ներկայացված են Տնօրենների խորհրդով, որը բարձրագույն մարմին է, որ ընդունում է որոշում է և կարգավորում Համաշխարհային բանկի խմբի քաղաքականությունը։ Անդամ երկրները ներկայացված են Տնօրենների խորհրդում, որպես կանոն, ֆինանսների նախարարների կողմից։ Տնօրենների խորհուրդը իր ժողովներն անցկացնում է տարին մեկ անգամ Համաշխարհային բանկի խմբի և Արժույթի միջազգային հիմնադրամի Տնօրենների խորհրդի ամենամյա համաժողովների ժամանակ։
Արտաքին հղումներ
Կատեգորիա:Ֆինանսներ Կատեգորիա:Միջազգային ֆինանսական կազմակերպություններ Կատեգորիա:Միջազգային տնտեսական կազմակերպություններ Կատեգորիա:Համաշխարհային բանկի խումբ
Պինյոս
Պինյոս (Πηνειός), գետ Հունաստանի Թեսալիա պերիֆերիայում (մարզում)։ Գետն անվանակոչվել է հունական Պենեյ աստծու անունով։ Ուշ միջնադարում գետը հայտնի էր նաև որպես Սալամբրիաս կամ Սալաբրիաս (Σαλα[μ]βριάς)։
Գետը հոսում է Պինդոս լեռներից և լցվում Եգեյան ծով, Տեմպեի հովտի հյուսիսարևելյան շրջանը, Ստոմիո գյուղի շուրջը։ Այն առաջացնում է մեծ գետահովիտ, որը հայտնի է իր գեղեցկությամբ և կենդանիների բազմազանությամբ։ Գետի ընդհանուր երկարությունը 216 կմ է։ Ակունքը գտնվում է Մալակասի գյուղի մոտ, Պինդոսի արևելյան լանջին, Մեցովոյի արևելքում։ Մետեորա մարզը և Լարիսա քաղաքը գտնվում են գետի ափին։ 1960-ական թվականներին Աթենք-Սալոնիկ ավտոմայրուղին կառուցվել է Տեմպեի հովտի մեծ մասում։
Պենեյ գծանավը ստացել է իր անվանումը գետի անունից։
Վտակներ
Պենեյի հիմնական վտակներն են՝ Մալակասիոտիկո Ռեմա (Հոսանք), Մուրկանիս (հոսանք), Պորտայիկոս, Լիթայոս, Պամիսսոս, Էնիպեաս և Տիտարիսսիոս։ Պենեյը հոսում է հետևյալ շրջաններով, ակունքից սկսած՝ Մալակասի, Կալամպակա, Մեգարչի, Մեգալա Կալուվիա, Ֆարկադոնա, Լարիսա, Էվանգելիսմոս, Օմոլոյո։
Արտաքին հղումներ
Կատեգորիա:Հունաստանի գետեր
Փոքրիկ ձկնորսը (հեքիաթ)
Սյուժե
Հեքիաթը պատմում է մի պատանի ձկնորսի մասին, ում անունը Ուրուշիմա էր ։ Ուրուշիման շատ լավ տղա էր և հմուտ ձկնորս։ Մի օր նա ձուկ բռնելիս է լինում, ու ձկան փոխարեն մի մեծ կրիա է բռնում։ Ստիպված կրիային ջուրն է գցում։ Հետո քնում է իր նավակում։ Քնած է լինում, երբ ծովի խորքից մի գեղեցիկ աղջիկ է դուրս գալիս ու մտնում նավն ու նրան ասում, որ նրա բռնածը ոչ թե կրիա էր, այլ այդ աղջիկը։ Աղջիկը նրան հարցնում է, թե նա կգնա իր հետ ծովի խորքում ապրելու, և նա համաձայնվում է։ Նրանք ամուսնանում են, և միասին ծովի խորքում ապրում։ Այդպես անցնում է երեք տարի, և մի օր Ուրուշիման որոշում է գնալ իր հարազատների մոտ ։ Կինը համաձայնվում է նրա հետ, ու նրան տալիս մի արկղ ասելով, որ ինչ էլ լինի, ամուսինը չպետք է այն բացի։ Ուրուշիման վերցնում է արկղը, կինը նրան քնեցնում է, և արթնանալուց հետո նա իրենց գյուղում է հայտնվում։ Այդտեղ հայտնվելով նա իրենց հին տունը չի գտնում, իսկ դրա փոխարեն նա միայն ավերակներ է տեսնում։ Փնտրում է, մի մարդու է գտնում, հարց ու փորձ է անում, ամեն ինչ իմանում։ Ուզում է հետ վերադառնալ չի կարողանում։ Արկղը բացում է, միջից մի ամպ է դուրս գալիս, գնում դեպի ծովը, իսկ Ուրուշիման վազում է դրա հետևից։ Այնքան է վազում, որ հոգնած ընկնում է գետնին։ Քիչ-քիչ սկսում են մազերը սպիտակել, դեմքին կնճիռներ են հայտնվում։ Նա դառնում է զառամյալ ծերունի ու մեռնում է։ Նա այդպես էլ չի իմանում, որ իր երիտասարդության գաղտնիքը թաքնված էր կախարդական արկղի մեջ։
Արտաքին հղումներ
Կատեգորիա:Ժողովրդական հեքիաթներ Կատեգորիա:Հեքիաթներ
Շափյուղայից կախազարդով հավիկ (Ֆաբերժեի ձու)
Շափյուղայից կախազարդով հավիկ (Курочка с сапфировым кулоном), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1886 թվականին Ալեքսանդր III կայսեր պատվերով՝ կնոջ՝ կայսրուհի Մարիա Ֆեոդորովնայի համար։ Ձուն համարվում է ցայսօր կորսված կայսերական ութ ձվերից մեկը։
Դիզայն
Այս ձվի ստույգ դիզայնն անհայտ է, քանի որ չի պահպանվել ոչ մի լուսանկար կամ նկարազարդում, իսկ նկարագրերը շատ հակասական են ։ ԽՍՀՄ պետական արխիվում պահպանված 1886 թվականի նշումներում ձուն նկարագրում են հետևյալ կերպ. «Հավը ոսկուց և ադամանդից է, որը զամբյուղից հանում է շափյուղայից ձուն» ։ Շափյուղայից ձուն հանգիստ տեղավորվում էր հավիկի կտուցում։ Հավիկը և զամբյուղը պատված էին հարյուրավոր վարդագույն ադամանդներով և պատված էին ոսկով։ Ռուսաստանի ժամանակավոր կառավարության արխիվում ձուն նկարագրվում է որպես արծաթյա հավիկ՝ ոսկե տակդիրի վրա, սակայն այս բացատրությունն, ըստ էության, սխալմունք է, քանի որ 1886 թվականի կայսեր պատվերով պահաջվում էր, որ ձուն պատրաստեին ոսկուց ։
Անակնկալ
Ձվի անակնկալի մասին ոչ մի փաստաթուղթ չի պահպանվել։ Ներկա դրությամբ էլ ոչ մի տեղեկություն չկա ձվի գտվելու վերաբերյալ։
Պատմություն
Շափյուղայից կախազարդով ձուն կայսր Ալեքսանդր III-ին է ուղարկվել 1886 թվականի ապրիլի 5-ին՝ Գյուստավ Ֆաբերժեի արհեստանոցից։ Նվերը թագուհի Մարիա Ֆեոդորովնային է ընծայվել նույն թվականի ապրիլի 13-ին։ Ձուն պահպանվել է Անիչկովների պալատում ընդհուպ մինչև 1917 թվականի Ռուսական հեղափոխությունը։ Վերջին փաստաթղթային վկայությունը ձվի մասին գրվել է 1922 թվականին և նշվել է, որ այն գտնվում է Կրեմլի զինապալատում։ Այս պահին հանելուկ է մնում՝ ձուն կորե՞լ է արդյոք, թե՞ գտնվում է որևէ մասնավոր հավաքածուում ։
Ծանոթագրություններ
Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:1886 աշխատություններ Կատեգորիա:Ֆաբերժեի ձվեր Կատեգորիա:Ֆաբերժե
Յանտաշ
Յանտաշ (Янташ), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Ինյակ գետի ձախ ափից 19 կմ հեռավորության վրա։ Գետի երկարությունը կազմում է 10 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Մեծ Իկ ավազանային շրջանին, գետի ջրատնտեսային տեղամաս չունի, գետը ենթաավազան չունի, գետի գետային ավազանը Ուրալ ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Անցոլա դ’Օսոլա
Անցոլա դ’Օսոլա (Anzola d'Ossola), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում ։
Բնակչությունը կազմում է 455 մարդ (2008 թվականի տվյալներով)։ Բնակչության խտությունը՝ 33 մարդ/կմ²։ Տարածքը՝ 14 կմ²։ Փոստային ինդեքս՝ 28877։ Հեռախոսային կոդ՝+39 0323։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լյուդվիգ Յոհան Թիք
Լյուդվիգ Յոհան Թիք (Johann Ludwig Tieck, ), գերմանացի գրող։
Կենսագրություն
1792–1795 թվականներին սովորել է Հալլեի, Էռլանդենի և Գյոթինգենի համալսարաններում։ Առաջին նշանակալի ստեղծագործությունը «Ուիլյամ Լռվել» (1795–1796) փիլիսոփայական նամակաձև վեպն է։ «Պետեր Լեբրեխտի ժողովրդական հեքիաթները» ժողովածուն միջնադարյան «ժողովրդական գրքերի» վերամշակումն ու ոճավորումն է։ Լյուդվիգ Յոհան Տիքի գեղագիտական հայացքները շարադրված են «Ֆրանց Շտեռնբալդի ճանապարհորդությունը» (1798) փիլիսոփայական վեպում։ Նրա «Կոշկավոր կատուն» (1797) և այլ պիեսներ Կ․ Դոցցիի կատակերգությունների ոճի թեթև երգիծանք–հեքիաթներ են։ Լյուդվիգ Յոհան Տիքի «Ռոմանտիկ պոեմներ»-ի (1799–1800) սյուժեները հետագայում օգտագործել են է Լյուդվիգ Յոհան Տիք Հոֆմանը, Հ․ Հայնեն, Ռ․ Վագները։ Գրել է նաև «Խռովություն Սևեններում» (1826), «Երիտասարդ հյուսնը» (1836) պատմական վիպակները և այլ գործեր։
Ծանոթագրություններ
Կատեգորիա:Գերմանացի գրողներ Կատեգորիա:Գերմանացի բանաստեղծներ Կատեգորիա:Գերմանացի թարգմանիչներ Կատեգորիա:Գերմանացի դրամատուրգներ Կատեգորիա:Գրաքննադատներ Կատեգորիա:Գերմանացի վիպասաններ Կատեգորիա:Բանահավաքներ Կատեգորիա:Գերմանացի հրատարակիչներ
Հարցապնդում
Կատեգորիա:Հասարակագիտություն Կատեգորիա:Սահմանադրական իրավունք Կատեգորիա:Սոցիալական փիլիսոփայություն
Հարցազրույց
Հարցազրույցին մասնակցում են երկու զրուցակիցներ՝ հարցազրուցավար (լրագրող) և հարցազրույց տվող։ Նրանք տեղեկություն են փոխանակում` լսարանին բավարարելու համար (վերջինս հաղորդակցության երրորդ կողմն է) ։
Հարցազրույց բառն անգլերենում կազմված է inter, որն ունի փոխգործակցության, փոխլրացման իմաստ և view բառերից, որի իմաստներից մեկը տեսակետն է, կարծիքը։ Հետևաբար, հարցազրույցը կարծիքների, տեսակետների, փաստերի, տեղեկատվության փոխանակում է։
Պատմություն
Լրագրության հարցուպատասխանը թվագրվում է դեռ 1850-ականներից ։ Առաջին հայտնի հարցազրույցը, որը համապատասխանում է հարցազրույցի մատրիցին որպես ժանր, հայտարարվել է 1756 թվականին, վրացի նշանավոր կրոնական գործիչ, դիվանագետ, գրող, ճանապարհորդ և արքեպիսկպոս Տիմոֆեյ Գաբաշվիլիի կողմից (1704-1764), որը հարցազրույց է վերցրել հայտնի հույն աստվածաբան, Աթոսի ուղղափառ դպրոցի ռեկտոր Եվգենի Վուլգարիսից (1716-1806) ։
Հարցազրույցի տեսակներն ըստ նպատակի
Տեղեկությունները, որոնք ստացվում են հարցազրույցի արդյունքում, կարող են լինել ինչպես հետաքրքրասիրությունը բավարարելու, այնպես էլ մասնագիտական, անձնական կամ կորպորատիվ նպատակներով ։ Լրագրողական հարցազրույցն իրենից ներկայացնում է հատուկ սոցիալական նշանակության երևույթ։
Տեղեկատվական հարցազրույցը այս ժանրի առավել հաճախ օգտագործվող տեսակն է։ Տեղեկատվական հարցազրույցի նպատակը նորությունների համար անհրաժեշտ տվյալների հավաքումն է։ Ժամանակային խիստ ստանդարտներն այս հարցազրույցի այս տեսակը շատ դինամիկ են դարձնում։ Օրինակ, ազգային նշանակության աղետը լուսաբանելու համար հեռուստալրագրողին անհրաժեշտ է օպերատիվորեն, օրինակ՝ մեկ ժամում հարցաքննել մեծ թվով մարդկանց։ Լրատվական հարցազրույցի հիմքը լրագրողի համար առանցքային հարցերն են. ո՞վ, ի՞նչ, որտե՞ղ, ե՞րբ, ինչո՞ւ, ի՞նչ նպատակով. սակայն այս ցանկը կարող է ավելանալ` մասնագիտացված ճշգրիտ տեղեկություններ ստանալու համար։
Օպերատիվ հարցազրույցը տեղեկատվության հակիրճ տեսակն է։ Այն իր առջև նպատակ է դնում տարբեր կարծիքներ հավաքել որևէ կոնկրետ, որպես կանոն, նեղ հարցի վերաբերյալ։ Այս տեսակ կոչվում է բլից հարցում կամ հարցում փողոցում։ Այս հարցազրույցի առանձնահատկությունը հարցերի ստանդարտ ֆիքսված ձևն է, որոնք տրվում են հնարավորինս շատ մարդկանց։ Կախված հարցման թեմայից՝ դրան մասնակցում են մեկ կամ մի շարք սոցիալական խմբեր։ Սոցիոլոգիական հարցումից բլից հարցումը տարբերվում է քիչ ներկայացմամբ։
Հարցազրույց-հետաքննությունը լուրջ, ավելի մանրամասն ուսումնասիրության համար է։ Այս դեպքում սովորաբար պատրաստվում են, նախօրոք ձևակերպում են հարցերը, ուշադիր մտածում հաջորդականությունը։ Հարցազրուցավարի համար կարևոր է կարողանալ հետևել հարցազրույց տվողի մտքերի ընթացքին, ունենալ հաղորդակցման ճկունություն և շփման ոչ վերբալ ձևերի գրագետ տիրապետում։
Դիմանկարային հարցազրույցը (անձնական հարցազրույցը) կենտրոնանում է մեկ հերոսի վրա։ Դա կարող է լինել ցանկացած անձ, որը դրսևորել է իրեն հանրային կյանքում և, հետևաբար գրավում է հանրությանը։ Դիմանկարային հարցազրույցները «հասարակ մարդկանց» հետ շատ ավելի քիչ են հանդիպում։ Գոյություն ունի երկու տարբերակ՝ կա՛մ այս մարդը իրեն դրսևորել է ինչ-որ տեղ, կա՛մ, հակառակը, շատ բնորոշ է։ Այն իրերը, մանրամասները, որոնք ձևավորում են հերոսի անհատականությունը, պետք է փոխանցվեն հեռուստադիտողին։
Զրույցը (երկխոսությունը) հարցազրույցի մի տեսակ է, երբ լրագրողը ոչ թե ուղղակի միջնորդ է հերոսի և հանդիսատեսի միջև, այլ զրուցակցի հետ հավասար է դառնում` համատեղ ստեղծագործության շնորհիվ։ Ստեղծագործական հեղինակությունը և մեծ մասնագիտական փորձը պարտադիր պայմաններ են նման հարցազրույցների համար։ Կարևոր է նաև ճիշտ զրուցակից ընտրել։ Նրա օգնությամբ լրագրողը պետք է գրագետ և հետաքրքիր նյութ ստեղծի։
Բլից հարցազրույցը (ֆլեշ հարցազրույցներ) կարճ հարցազրույցի տեսակ է, հաճախ կիրառվում է հեռուստատեսությամբ ուղիղ եթերներում սպորտային հեռարձակումների ընդմիջման ժամանակ։ Լրագրողը հարցազրույց տվող մարզիկին/մարզչին մի քանի հարց է տալիս խաղի նախորդ մասի և հաջորդ մասի հեռանկարների մասին (խաղային մարզաձևերում՝ մրցավարի եզրափակիչ սուլիչից հետո) ։ Բլից-հարցազրույցը տևում է ոչ ավելի, քան 90 վայրկյան և անցկացվում է մարզադաշտում` հատուկ առանձնացված մասում։ Հաճախ այն անցկացվում է հովանավորների լոգոներով գովազդային պաստառների ֆոնին։
Համապատասխանեցման անհրաժեշտություն
Եթե զրույցն անմիջապես չի հեռարձակվում, ապա պատասխանողը սովորաբար պահանջում է իր հետ համաձայնեցնել պատրաստի տեքստը, հեռուստահաղորդման վերջնական տարբերակը։ Այս հարցի կամ պրակտիկայի մասին համաձայնեցված կարծիք չկա, ինչը հաճախ հանգեցնում է կոնֆլիկտների ։
Լրագրողները համաձայնեցման գործընթացի արդյունքում նշում են հարցազրույցի որակի անկումը."«Ընդհանուր առմամբ, հարցազրույցները շատ են կորցնում, եթե դրանք պետք է համակարգվեն։ Ես ասում եմ ընթերցողի համար արժեքի մասին։ Կարևոր փաստերը լղոզվում են, իրականությունը լաքապատվում է, իսկ լրագրողը օգնում է ինքնագրաքննությանը, ինչը նաև գրաքննություն է», մեդիա խորհրդատու Ալեքսանդր Ամզին :."Այդ կապակցությամբ որոշ առաջատար պարբերականներ իրենց լրագրողներին արգելում են հարցազրույցի տեքստը համաձայնեցնել խոսնակների հետ ։
Այնուամենայնիվ, խորհուրդ է տրվում հարցազրույցից առաջ զգուշացնել, որ խոսակցությունը ձայնագրվում է, և որ պատասխանողի ասածը կարող է հրապարակվել կամ հեռարձակվել ։
Գրականություն
Կատեգորիա:Հրապարակախոսություն Կատեգորիա:Լրագրություն Կատեգորիա:Հոգեբանության մեթոդներ
Ադրբեջանի պետական ակադեմիական ֆիլհարմոնիա
Ֆիլհարմոնիայի մասին
Շենքի նախագիծը վստահված է ինժեներ Գավրիլ Տեր-Միկելովային։ Նա պատրաստում է մի կառույցի նախագիծը, որը նման է Մոնտե Կառլո ֆիլհարմոնիան։ Մոնտե Կառլո ֆիլհարմոնիկը համարվում էր Եվրոպայի լավագույն համերգասրահներից մեկը իր գեղեցկությամբ։ Նախագիծը պատրաստվում է 1910 թվականին։ Շենքի շինարարությունը սկսվել է 1911 թվականին։ Այդ ժամանակ ծովի ափին գտնվում էր բուլվարը։ Շենքի շինարարությունը ավարտվել է 1912 թվականին։ 20-րդ դարում Ադրբեջանում խորհրդային իշխանության հաստատումից հետո, երաժշտասերները, տարբեր նվագախմբերը և համույթները սկսեցին հավաքվել այստեղ։ 1936 թ. մայիսի 25-ին ստեղծվեց Ադրբեջանի Պետական Ֆիլհարմոնիան ։ 1996-2004 թվականներին Ադրբեջանի Հանրապետության հիմնադրվելուց հետո ֆիլհարմոնիայի շենքում իրականացվել են կապիտալ վերանորոգման և վերակառուցման աշխատանքներ։ 2004 թվականի հունվարի 27-ին կայացավ ֆիլհարմոնիայի շենքի բացման արարողությունը։ Բացման արարողությանը ներկա էին նախագահ Իլհամ Ալիևը, մշակույթի նախարար Պոլադ Բյուլբյուլօղլին, հայտնի ջութակահար Մստիսլավ Ռոստրոպովիչը, պրոֆեսոր Ֆարհադ Բադալբեկլին։
Ծանոթագրություններ
Կատեգորիա:Ադրբեջանի համերգային դահլիճներ Կատեգորիա:Բաքվի տեսարժան վայրեր Կատեգորիա:1912 հիմնադրումներ Ռուսաստանում Կատեգորիա:Բաքվի շենքեր և կառույցներ
Ալ-Նաբքի գավառ
Ալ-Նաբքի գավառ, (منطقة النبك ) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ռիֆ Դիմաշկի մարզի 10 գավառներից մեկը։
Վարչական կենտրոնն է Ալ-Նաբք քաղաքը։ 2004 թվականի մարդահամարի տվյալներով գավառն ունի 80,001 բնակչություն ։ Տարածքը կազմում է 1,122.87 քառ. կմ։
Ալ-Նաբքի գավառը բաղկացած է 3 շրջաններից՝
Ծանոթագրություններ
Կատեգորիա:Ալ-Նաբքի գավառ
Հարոնիա
Հարոնիա (լատիներենում՝ Haronia, Haronie, Aronie, Airone), բերդ Կիլիկյան Հայաստանում, Ջահան գետի ստորին հոսանքի ձախ ափին։ 12-րդ դարում Հարոնիայի բերդատեր իշխան են հիշատակվում Լևոնը և Կոփրետը (ճոֆրին)։ 1220-ական թվականներին վերածվել է արքունի բերդի։ 1236 թվականին Հարոնիան, շրջակա կալվածներով, վանքերով ու գյուղերով հանդերձ, Հեթում Ա թագավորը պարգևել է Տևտոնական օրդենի ասպետներին, որպեսզի նրանց ուժերն օգտագործի երկրի հարավարևելյան սահմանները (Ամանոսյան լեռների կապանները) մամլուքների ներխուժումներից պաշտպանելու համար։ Եգիպտոսի սուլթանությունը, օգտվելով Տևտոնյան ասպետների անվճռականությունից, 1337-ին զավթեց Հարոնիան։
Կատեգորիա:Կիլիկիայի բերդեր Կատեգորիա:12-րդ դարի հայկական բերդեր և ամրոցներ
Գալակտիկայի պահապանները. մաս 2
'''Գալակտիկայի պահապանները. մաս 2''' (Guardians of the Galaxy Vol. 2), ֆանտաստիկական կատակերգական մարտաֆիլմ, հիմնված Marvel Comics արտադրությանը պատկանող համանուն կոմիքսի սերիայի վրա։ Ֆիլմը դառնում է տասնհինգերորդը Marvel կինոմատոգրաֆիկական տիեզերքում։ Գլխավոր դերերը կատարում են Քրիս Փրեթը, Զոյի Սալդանան, Դեյվ Բատիստան, Վին Դիզելը, Բրեդլի Քուփերը, Քերեն Գիլանը, Գլեն Քլոուզը և Կուրտ Ռասել։ Ինչպես նաև ֆիլմում հայտնվել են Պոմ Կլեմենտիեֆը, Սիլվեստր Ստալոնեն և Էլիզաբեթ Դեբիկին։ Ֆիլմի պրեմիերան Ռուսաստանում տեղի կունենա 2017 թվականի մայիսի 4-ին ։
Սյուժե
Առաջին ֆիլմի ավարտից երկու ամիս անց, Գալակտիկայի պահապանները շարունակում են ճանապարհորդել տիեզերքով և պայքարել կրկին ընտանիք ձեռք բերելու համար, ընդ որում օգնել Փիթեր Քվիլլին բացահայտել իր իրական ծագումնաբանությունը ։
Աշխատանքներ
2014 թվականի մայիսին Walt Disney Company ընկերության գլխավոր տնօրեն Բոբ Այգերը հայտարարեց ապագայում «Գալակտիկայի պահապանները» ֆիլմի հայտնվելու մասին. «Մենք աշխարհին ցույց ենք տալու Marvel-ի ավելի ֆանտաստիկական պատմությունը, «Գալակտիկայի պահապանները» ֆիլմի նոր դերասանական կազմով, որը ցանկանում էինք ցուցադրել դեռ անցած շաբաթ, և մենք հավատում ենք, որ նա ունի շատ ուժեղ պոտենցիալ արտոնության զարգացման համար» ։
2014 թվականի հուլիսին, Սան Դիեգոյում Comic-Con փառատոնի ժամանակ հայտարարեցին, որ ֆիլմը էկրաններ կբարձրանա 2017 թվականի հուլիսի 28-ին ։ 2014 թվականի հոկտեմբերին, Գաննը հաստատեց, որ գլխավոր հերոսների ճակատագրերը կվերադառնան երկրորդ մասում, ուրիշ հերոսների հետ միասին, ինչպես նաև տեղեկացրեց, որ ֆիլմի թողարկման ժամկետը տեղափոխվել է 2017 թվականի մայիսի 5 ։ Հաջորդող ամիսներին Մայքլ Ռուկերը հայտարարեց, որ վերադառնում է Իոնդի դերին, ասելով, որ նա անհամբերությամբ սպասում է հետևելով հերոսների նոր իրադարձություններին և շատ էր ուրախացել, որ «իր դերը ընդլայնել են»  ։ Քրիս Փրեթը, ով խաղացել է Փիթեր Քվիլլի դերը (Սթար-Լորդ) առաջին մասում, հայտարարեց, որ երկրորդ մասը կլինի իր ծրագրերից մեկը , և Բրեդլի Քուփերը հետաքրքրություն և անհանգստություն հաղորդեց, երբ նրան հարցրին, թե արդյոք կվերադառնա Հրթիռի դերի հնչյունավորմանը երկրորդ մասում ։
2015 թվականի մարտին, Գաննը հայտնեց, որ նկարահանումները կանցկացվեն Ատլանտայում, Ջորջիայի նահանգ, և որ իր եղբայր, Շոն Գաննը, կվերադառնա Կրագլինի դերին, իսկ Քերեն Գիլանը կմարմնավորի Նեբուլի դերը ։ Վին Դիզելը հայտնեց, որ կվերադառնա Գրուտի դերի հնչյունավորմանը, և մեկ ամիս անց Գաննը հայտնեց, որ ֆիլմը կթողարկվի 3D ֆորմատով ։
Մարքեթինգ
2016 թվականի հոկտեմբերի 19-ին դուրս եկավ ֆիլմի առաջին թրեյլերը ։ 2016 թվականի դեկտեմբերի 3-ին արդեն հայտնվեց ֆիլմի երկրորդ թրեյլերը ։
Թողարկում
«Գալակտիկայի պահապանները. մաս 2» ֆիլմը Մեծ Բրիտանիայում էկրաններ է բարձրացել 2017 թվականի ապրիլի 28-ին, Հյուսիսային Ամերիկայում 2017 թվականի մայիսի 5-ին в 3D и IMAX : Սկզբնականապես թողարկման ժամկետը եղել է 2017 թվականի հուլիսի 28-ին ։
Ծանոթագրություններ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:IMAX ֆիլմեր Կատեգորիա:Ատլանտայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն կինոկատակերգություններ Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր այլմոլորակայինների մասին Կատեգորիա:Ամերիկյան արկածային կինոկատակերգություններ Կատեգորիա:Ամերիկյան գիտաֆանտաստիկ ֆիլմեր Կատեգորիա:2010-ականների ֆիլմեր սուպերհերոսների մասին
U + Ur Hand
«U + Ur Hand» (Դու + քո ձեռքը), ամերիկացի երգչուհի Փինքի չորրորդ՝ «I'm Not Dead» ալբոմի երրորդ սինգլը (2006)։ Այն ալբոմի հինգ երգերից մեկն է, որը համացանցում տարածվել է 2005 թվականի հուլիսին ։ «U + Ur Hand»-ը որպես սինգլ թողարկվել է 2006 թվականի օգոստոսի 28-ին Եվրոպայում, Ավստրալիայում և այլ ընտրված երկրներում։
Դանիլո Տյուրկ
Դանիլո Տյուրկ (սլովեներեն` Danilo Türk, ), սլովենացի իրավաբան, միջազգային իրավունքի մասնագետ և դիվանագետ։ 2007 թվականի նոյեմբերի 11-ին Դանիլոն ընտրվել է Սլովակիայի երրորդ նախագահ։
U + Ur Hand
Պատմություն և կոնֆլիկտներ
Փինքն այս երգը գրել է Մաքս Մարտինի, «Dr. Luke»-ի և Ռամիի հետ։ «Making of the U + Ur Hand Video» կարճամետրաժ վավերագրական ֆիլմում Փինքը խոստովանել է, որ իրեն միշտ նյարդայնացրել է, երբ տղաները պարահրապարակում մոտենում էին նրան, իսկ նա փորձում էր «ակումբում իրենից վանել տղաներին, ապա ավտոմատ կերպով նրանց համար դառնում էր լեսբուհի»։ Մի անգամ, երբ նա փորձում էր ազատվել տղայից, լսել է. «Օհ, դե լա՜վ, դա պարզապես ես եմ և իմ ձեռքը»։ Փինքն այն զվարճալի է համարել և սկսել երգ գրել ։
Դանիլո Տյուրկ
Կենսագրություն
1975 թվականին ավարտել է Լյուբլյանայի պետական համալսարանի իրավագիտության ֆակուլտետը։ Ուսումը շարունակել է արտասահմանում՝ Սերբիայում։ Սովորել է Բելգրադի պետական համալսարանում։
1982 թվականից Դանիլո Տյուրկը եղել է միջազգային իրավունքի դոկտոր Լյուբլյանայում։ Եղել է բազմաթիվ գրքերի հեղինակ։ Դրանցից ամենանշանավորը «Միջազգային հարաբերությունների և միջազգային իրավունքի չմիջամտելու սկզբունքը» աշխատությունն էր, որը բաղկացած էր 100 հոդվածներից նվիրված մարդու իրավունքներին, ազգային փոքրամասնությունների իրավունքներին, պետություններում ուժի կիրառմանը, ՄԱԳՀ-ին և այլն։
U + Ur Hand
Թողարկում և արձագանքներ
Փինքը, ինչպես հաղորդվում է, ցանկացել է թողարկել«U + Ur Hand» սինգլը՝ որպես «I’m Not Dead» ալբոմի երկրորդ երգ, բայց երկրորդը եղել է «Who Knew» սինգլը, իսկ «U + Ur Hand» սինգլը եղել է երրորդը։ Սինգլը Եվրոպայում հաջողության է հասել՝ Մեծ Բրիտանիայի հիթ-շքերթում հասնելով 10-րդ հորիզոնական, Գերմանիայում՝ 4-րդ հորիզոնական, Ֆրանսիայում՝ 11-րդ հորիզոնական , իսկ եվրոպական «European Hot 100 Singles» հիթ-շքերթում ընդգրկվել է լավագույն տասնյակում ։ Ավստրալիական «ARIA Singles Chart» հիթ-շքերթում երգը պիկի է հասել 5-րդ հորիզոնականում և ստացել պլատինե կարգավիճակ՝ ունենալով վաճառքի 70000 օրինակ։ Այն «ARIA» հիթ-շքերթի՝ 2006 թվականի լավագույն 100 սինգլների ցանկում զբաղեցրել է 25-րդ հորիզոնականը։
Միացյալ Նահանգներում ռադիոյով թողարկվել է հոկտեմբերի 30-ին ։ 2007 թվականի հունվարին «U + Ur Hand»-ը «Hot 100»-ում առաջնելույթել է 94-րդ հորիզոնականում և պիկի հասել 9-րդ հորիզոնականում։ Միացյալ Նահանգներում այն «I’m Not Dead»-ի ամենահաջողակ սինգլն էր, և ունեցել է ամենաբարձր վարկանիշները «Just Like a Pill» երգից հետո (2002) ։ «Canadian Hot 100»-ում երգը պիկի է հասել 24-րդ հորիզոնականում, «Billboard» ամսագիրը այն համարել է հիթ-շքերթի առաջին, լավագույն սինգլ ։
Դանիլո Տյուրկ
Կենսագրություն
Բացի այդ, Դանիլո Տյուրկը նաև զբաղվել է ուսուցչական գործունեությամբ։ Նա դասավանդել է Եվրոպայի մի շարք պետություններում և Ամերիկայի Միացյալ Նահանգներում։
U + Ur Hand
Թողարկում և արձագանքներ
Billboard ամսագրի կարծիքով՝ երգը Միացյալ Նահանգներում ավելացրել է «I'm Not Dead» ալբոմի վաճառքները, ինչն ալբոմին վերադարձրել է Billboard 200 ալբոմային հիթ-շքերթին, սակայն նույն ժամանակաշրջանում, երբ սինգլը ներառվել է «The Hot 100»-ում ։ Ալբոմը կրկին «U + Ur Hand»-ի շնորհիվ հայտնվել է 100-րդ հորիզոնականում և վերսկսել հետաքրքրությունը «Who Knew»-ի նկատմամբ ։ Ըստ «Zomba Label Group»-ի գլխավոր մենեջեր և վաճառքի ու մարքեթինգի գծով գործադիր փոխնախագահ Թոմ Կարաբայի՝ ռադիոկայանների «մշտականությունը», սինգլի «շքեղ» տեսահոլովակը և Փինքի մասնակցությունը Ջասթին Թիմբերլեյքի «FutureSex/LoveShow» շրջագայությանը դարձել են «U + Ur Hand»-ի հայտնիության պատճառները, որը հետագայում հանգեցրել է ալբոմի վաճառքի նոր հետաքրքրությանը։ Թոմ Կարաբան ասել է, որ սինգլը «մեխանիզմ է, որը կրկին հետաքրքրություն է առաջացնում Միացյալ Նահանգների վաճառքի շուկայում։ Մենք մտածում ենք՝ հիթը մեր ձեռքերում է» ։ Ռադիոկայանի ծրագրային տնօրեններից մեկը սինգլի հաջողությունը վերագրել է կանանց կոչին՝ այն անվանելով «կանացի օրհներգ» և նշել այն, որ «շատ հարմար է այն մարդկանց համար, որոնց վրա է հասել ակումբում տղաների ոտնձգությունը, և ցանկանում են նրանց լավ աքացի տալ հետույքին... դա մեծ նշանակություն ունի երիտասարդների համար» ։
Դանիլո Տյուրկ
Կենսագրություն
1984 թվականից աշխատել է ՄԱԿ-ի (Միացյալ Ազգերի Կազմակերպություն) համակարգում։ Նա եղել է խտրականության կանխարգելման և փոքրամասնությունների պաշտպանության կոմիտեի անդամ։ 1990 թվականից ծառայել է որպես նույն գրասենյակի նախագահ։
U + Ur Hand
Թողարկում և արձագանքներ
«Rolling Stone»-ը նրանց` «I'm Not Dead»-ի վերաբերյալ արձագանքից հետո ասել է, որ Փինքը «երգի մեջ փոխանցել է խիստ կեղտոտ տրամադրություն», իսկ «Allmusic»-ը Փինքին նկարագրել է որպես «ծիծաղեցնող և գրգռիչ» ։
Դանիլո Տյուրկ
Կենսագրություն
Եղել է նաև տնտեսական, սոցիալական և մշակութային իրավունքների ենթահանձնաժողովների անդամ։ 1992 թվականին Հարավսլավիան պառակտվեց և Սլովենիան դարձավ անկախ պետություն։